Orion csillagkép

Az Orion csillagkép a téli időszak egyik prominens csillagcsoportosulása az északi félteke egén. Egyike a 88 modern csillagképnek, illetve tagja annak az eredeti 48-nak melyeket Ptolemiosz feljegyzett. Mivel az Orion feltűnő, jellegzetes csillagkép, az ősidőktől kezdve rengeteg mitológiai történet kapcsolódik hozzá. Mai nevét a görögöktől kapta, ami valószínűleg az akkád Uru-anna (mennyei fény) elnevezésből származik. Ősi eredete miatt bizonyára előbb nevezték el a csillagképet és csak később szőttek történeteket köré, szemben azzal a gyakorlattal, miszerint egy már meglévő hőshöz rendeltek csillagokat. A görög mitológiában Órión Poszeidón fia, óriás termetű vadász, aki Atlasz hét leányát addig üldözte szerelmével, amíg azok csillagokká nem változtak: ők lettek a Plejádok hét csillaga. Később Artemisz, a vadászat szűz istennője iránt lobbant szerelemre, aki azonban íjával lelőtte. A történet egy másik változata szerint Artemisz egy skorpiót küldött, amely halálra marta Oriont, ezért az istenek úgy helyezték el őket az égen, hogy amikor az egyik felkel, a másik éppen lenyugodjék.
==== Csillagai ====
Jel	Elnevezés 	Távolság
(fényév)	Megjegyzés
β 	Rigel 	775 	szuperóriás, kettőscsillag
α 	Betelgeuse 	430-640	vörös óriás, kettőscsillag, változócsillag
γ 	Bellatrix 	360 	óriáscsillag
ζ 	Alnitak 	1200 	szuperóriás
δ 	Mintaka 	2350 	fényes óriás, változócsillag, fedési kettőscsillag
κ 	Saiph 	720 	szuperóriás
ε 	Alnilam 	1600 	szuperóriás, kettőscsillag
π3 	 	 	
λ 	Heka 	 	kettőscsillag
π5 	 	 	változócsillag
π4 	 	 	
σ 	Szigma Orionis	1149 	
Category:Helyszínek
Category:Konstelláció